钦定古今图书集成/理学汇编/文学典/第099卷 > 史忠
## 钦定古今图书集成/理学汇编/文学典/第099卷 > 史忠

按《列朝诗集》：史，痴翁者，名忠，字廷直，金陵人也。少不
慧，年十七方能言，忽通诗词，画山水树石，纵笔挥写，
不拘家数。性豪侠不羁，负气高抗，不谒权贵，人有不
合，辄引去，号“痴翁。”楼近冶城，署日“卧痴”，引客谈笑，
呼卢其中，酒沾唇辄醉，醉则搦管为新声。乐府略不
构思，或五六十曲，或百曲，方阁笔。有爱妾何氏，名玉
仙，号白云道人。能篆书及小画，解音律。痴求两京绝手琵琶张禄，授以《南北曲》，闲自度，新词被之，醉后倚
歌，丝肉交奋。同时陈大声、徐子仁皆羡叹，以为弗如
也。时时出游，不问所往。邳州汤指挥慕痴名，过访。方
盛暑，散发披襟，笑语甚适，径携手登舟游下邳，家人
不知也。女笄当嫁婿，家贫不能具礼，诡词携之观灯，
与其妇送之婿家，大噱而去。尝访沈石田于吴门，沈
他出，堂中有素绢泼墨，成山水巨幅，不通名姓而出。
石田日：“必金陵史痴也。”要之归，留三月而别。石田来
金陵，亦馆卧痴楼，为作《痴翁诗》日：“我颠与公痴，痴颠
相比肩。约为老兄弟，逍遥觅彭篯。”又赞其像日：“眼角
低垂，鼻孔仰露，旁若无”人，高歌阔步，玩世滑稽，风颠
月痴，洒笔淋漓，水走山飞。痴每自诧日：“石翁为我写
真也。”年八十馀，精强如少年。自知死期，预命发，命
亲朋歌《虞殡》，相携出聚宝门，谓之生殡。至期无疾而
逝。